..…. sz. napirend

*E L Ő T E R J E S Z T É S*

a Képviselő-testület 2019. március 28-i rendes ülésére

Tárgy: Javaslat Budapest Főváros II. Kerületi Önkormányzat Képviselő-testületének az Önkormányzat Szervezeti és Működési Szabályzatáról szóló 13/1992.(VII.01.) önkormányzati rendeletének módosítására, valamint bizottsági tagcserékre

Készítette: ………………………….

dr. Murai Renáta, Jegyzői Igazgató

Egyeztetve: ………………………….

Dankó Virág, Alpolgármester

Látta: …………………………..

dr. Szalai Tibor, Jegyző

*A napirend tárgyalása zárt ülést nem igényel*

Tisztelt Képviselő-testület!

A Képviselő-testület összetételében – Kocsy Béla képviselő úr lemondásával – történt változások okán a korábban két fős KDNP frakció megszűnt, a továbbiakban a FIDESZ-szel közös frakciót alkot, amely változás átvezetése szükséges az Önkormányzat Szervezeti és Működési Szabályzatán.

Emellett – szintén a fenti változás okán – az Egészségügyi, Szociális és Lakásügyi Bizottságban tagcsere és elnökváltás történik, amelyre jelen előterjesztés határozataiban teszünk javaslatot.

Kérem a tisztelt Képviselő-testületet a rendeletmódosítás és a határozati javaslatok elfogadására.

*A 3. oldalon kezdődő rendeletmódosítás elfogadásához minősített többségű szavazati arány szükséges.*

Határozati javaslatok

1. A Képviselő-testület úgy dönt, hogy Kocsy Béla képviselő úr lemondásának tudomásul vételével az Egészségügyi, Szociális és Lakásügyi Bizottságban megüresedett bizottsági helyre 2019. március 29. napjától Legény Bélát választja meg.

Felelős: Polgármester

Határidő: azonnal

*A határozat elfogadásához minősített többségű szavazati arány szükséges.*

1. A Képviselő-testület úgy dönt, hogy az Egészségügyi, Szociális és Lakásügyi Bizottság elnökének 2019. március 29. napjától Riczkó Andrea, korábbi bizottsági tagot választja meg.

Felelős: Polgármester

Határidő: azonnal

*A határozat elfogadásához minősített többségű szavazati arány szükséges.*

Budapest, 2019. március 27.

Dr. Láng Zsolt

Polgármester

Budapest Főváros II. Kerületi Önkormányzat Képviselő-testületének  
…/2019. (…..) önkormányzati rendelete

az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet módosításáról

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország Alaptörvénye 32. cikk (1) bekezdés d) pontjában meghatározott feladatkörében eljárva a következőket rendeli el.

1. §

Az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet (továbbiakban: R.) 3/a. melléklete helyébe e rendelet melléklete lép.

2.§

Jelen rendelet a kihirdetését követő napon lép hatályba és az azt követő napon törvény erejénél fogva hatályát veszti.

|  |  |
| --- | --- |
| Dr. Láng Zsolt  polgármester | dr. Szalai Tibor  jegyző |

ÁLTALÁNOS INDOKOLÁS

A Képviselő-testület összetételében történt változás okán a frakciók módosulásának átvezetése történt meg.

RÉSZLETES INDOKOLÁS

1. §: Az új frakciók nevét tartalmazza.

2. §: A hatályba lépésről, valamint a hatályon kívül helyezésről rendelkezik.

…/2019. (….) önkormányzati rendelet melléklete

SZMSZ 3/a. sz. melléklet

A II. KERÜLETI ÖNKORMÁNYZAT

KÉPVISELŐ-TESTÜLETÉBEN MŰKÖDŐ FRAKCIÓK JEGYZÉKE

FIDESZ - KDNP

Kerületünk az otthonunk